સુષેણ… તેમનો જ પુત્ર હતોને…! સુષેણ ઉપર જેટલો અધિકાર સંજયનો હતો, તેટલો જ અધિકાર મુક્તિનો પણ હતોને…! એ વાત અલગ હતી કે તેણે પોતે જીદ કરી સુષેણથી છુટકારો મેળવ્યો હતો. બાકી કાયદેસર રીતે તેણે ક્યાં સુષેણ ઉપરનો અધિકાર છોડી દીધો હતો કે જીવીને કાયદેસર સુષેણ દત્તક આપી દીધો હતો. સંજયે મુક્તિને એ સમજાવવાનો પ્રયત્ન કર્યો કે- તું મા ના બની શકે એવું ક્યાં છે? તું મા તો છે જ ને? સુષેણ કાયદેસર રીતે આપણો પુત્ર જ છે ને…! તું તેની મા છે જ..! ચાલ, આપણે સુષેણને લઈ આવીએ.